Miturut versi sing kaping loro dicaritakaké minangka ing samangsa mangsa Bupati Madiun sing wektu iku asmané Raden Rangga Prawirasentika sing wis akèh jasané marang Sultan Hamengkubuwana I, nyuwun supaya dibebasaké saka kewajiban mbayar pajeg laladan. Bupati Madiun namung nyangguhi manawa ana suwunan khusus Sultan Hamengkubuwana I kanggo njangkepi hiasan lan kamegahan Kraton Ngayogyakarta Hadiningrat. Sultan Hamengkubuwana I sarujuk ngabulaké panjalukan iku. Karo Sultan Hamengkubuwana I, bupati Madiun diprintahaké nggawé gamelan Sekaten kanggo pelengkap saka gamelan sekatèn sing asalé saka Surakarta. Mulané gamelan mau jumlahé mung sepasang ananging amarga palihan nagari (1755) gamelan mau dibagi loro. Siji kanggo kasultanan Yogyakarta lan sijiné kanggo Kasunanan Surakarta. Saliyané iku Sultan Hamengkubuwana I uga merintahaké Bupati Madiun kanggo nggawé jempana ’’tandu’’ kanggo kendharaané putri Sultan Hamengkubuwana I. Ing taun 1684 Raden Rangga Prawirasentika diperintahaké nggawé bata lan kalengkapané sing dipersiapaké kanggo mbangun taman sing endah kanggo sarana nentremaké atiné Sultan Hamengkubuwana I. Sultan ngersani taman iku amarga bubar nglaksanakaké perang sing rada suwé. Metuné